Ras troef meriete: AfriForum Jeug stig studiefonds om studente te help - AfriForum Jeug
“Die fonds is gestig ná verskeie gevalle aangemeld is waar voornemende studente weens rassediskriminasie nie by hoëronderwysinstellings keuring gekry het nie – uitstekende prestasies ten spyt,” sê Bernard Pieters, Maties se kampuskoördineerder.
“Die regering en universiteitsbesture kan nie met ons geld vertrou word nie. Hulle laat studente met die keuringsproses in die steek omdat ander faktore bó meriete in ag geneem word. Die onus rus op ons om sélf in te gryp en sowel huidige as voornemende studente by te staan en te help om die toekoms te hê wat hulle verdien en waarvoor hulle hard gewerk het,” sê Pieters.
Alumni wat tot die studiefonds wil bydra, kan ’n e-pos na dinah@helpendehand.co.za stuur, of 012 644 4428 of 012 644 4390 skakel.
Studente wat vir die studiefonds wil aansoek doen, kan ’n e-pos na melani@helpendehand.co.za stuur.